stanford-oval/wikipedia huggingface dataset:
จังหวัดโพธิสัตว์
ภูมิศาสตร์

ภูมิศาสตร์กายภาพของจังหวัดโพธิสัตว์มีความหลากหลายประกอบด้วยชีวภูมิภาคที่แตกต่างกัน ตั้งแต่เทือกเขาที่มีป่าไม้ปกคลุมอย่างหนาแน่น ที่ราบอันอุดมสมบูรณ์ ไปจนถึงที่ราบลุ่มโตนเลสาบ ยังคงมีพื้นที่ป่าอยู่ราวร้อยละ 58 ของพื้นที่จังหวัด ทิวเขาบรรทัดประกอบด้วยภูเขาสูงทางทิศตะวันตกถึงตะวันตกเฉียงใต้ของจังหวัด บริเวณเขตติดต่อกับประเทศไทยและชายฝั่งทะเล ความชันของพื้นที่ลาดลงไปทางทิศตะวันออกเฉียงเหนือซึ่งเป็นที่ราบอุดมสมบูรณ์ต่อเนื่องเข้าไปในจังหวัดพระตะบอง ที่ซึ่งมีการปลูกข้าวและเก็บเกี่ยวข้าวมากเป็นลำดับต้นของกัมพูชา แม่น้ำโพธิสัตว์มีต้นกำเนิดในทิวเขาบรรทัด ไหลตามทิศทางดังกล่าว และไหลลงโตนเลสาบในที่สุด จังหวัดโพธิสัตว์เป็นจังหวัดหนึ่งใน 9 แห่งที่พื้นที่บางส่วนตั้งอยู่ในเขตสงวนชีวมณฑลโตนเลสาบ
การแบ่งเขตการปกครอง

จังหวัดโพธิสัตว์แบ่งเขตการปกครองออกเป็น 6 อำเภอ 49 ตำบล 502 หมู่บ้าน รายชื่ออำเภอมีดังนี้
| # | ชื่อ | อังกฤษ | เขมร | หน่วยการปกครอง | Geocode |
| --- | --- | --- | --- | --- | --- |
| 1 | บากาน | Bakan | បាកាន | อำเภอ (สฺรุก, ស្រុក) | 1501 |
| 2 | กัณเฎียง | Kandieng | កណ្ដៀង | อำเภอ (สฺรุก, ស្រុក) | 1502 |
| 3 | กระคร | Krakor | ក្រគរ | อำเภอ (สฺรุก, ស្រុក) | 1503 |
| 4 | พนมกระวาน | Phnum Kravanh | ភ្នំក្រវ៉ាញ | อำเภอ (สฺรุก, ស្រុក) | 1504 |
| 5 | โพธิสัตว์ | Pursat | ពោធិ៍សាត់ | เทศบาล (กฺรุง, ក្រុង) | 1505 |
| 6 | เวียลแวง | Veal Veaeng | វាលវែង | อำเภอ (สฺรุก, ស្រុក) | 1506 |
| 7 | ตาโลเซนเจย | Ta Lou Senchey | តាលោសែនជ័យ | อำเภอ (สฺรุก, ស្រុក) | 1507 |
อำเภอพนมกระวาน (1504, ភ្នំក្រវាញ) เป็นพื้นที่ชนบทในเขตภูเขา
เทศบาลโพธิสัตว์ (1505, ពោធិ៍សាត់) เป็นอำเภอเล็กที่มีชุมชนตั้งอยู่อย่างหนาแน่น อำเภอที่ตั้งของเมืองหลักของจังหวัดโพธิสัตว์ ก่อนหน้านี้มีชื่อว่า อำเภอซ็อมเปาเมียะฮ์ (សំពៅមាស)
อำเภอเวียลแวง (1506, វាលវែង) เป็นพื้นที่ห่างไกลและมีประชากรเบาบาง ที่มั่นสุดท้ายแห่งหนึ่งของเขมรแดงจนถึงช่วงปลาย 1990
แหล่งข้อมูลอื่น

pursat.org เก็บถาวร 2016-10-07 ที่ เวย์แบ็กแมชชีน เว็บไซต์การท่องเที่ยวจังหวัดโพธิสัตว์
| ด ค ก จังหวัดโพธิสัตว์ |
| --- | --- | --- |
เมืองหลัก: โพธิสัตว์
| อำเภอ |  บากาน  กัณเฎียง  กระคร  พนมกระวาน  เทศบาลโพธิสัตว์ นคร  เวียลแวง  ตาโลเซนเจย  |  |
| สถานที่ |  วัดบากาน  |  |
| ด ค กเมืองหลวงและจังหวัดของประเทศกัมพูชา |
| --- | --- | --- |
| เมืองหลวง |  พนมเปญ  |  |
| จังหวัด |  กระแจะ  กันดาล  กำปงจาม  กำปงฉนัง  กำปงธม  กำปงสปือ  กำปอด  เกาะกง  แกบ  ตะโบงคมุม  ตาแก้ว  บันทายมีชัย  พระตะบอง  พระวิหาร  พระสีหนุ  โพธิสัตว์  ไพรแวง  ไพลิน  มณฑลคีรี  รัตนคีรี  สตึงแตรง  สวายเรียง  เสียมราฐ  อุดรมีชัย  |  |
เทศบาลตำบลบางม่วง

ระวังสับสนกับ เทศบาลเมืองบ้านบางม่วง
| เทศบาลตำบลบางม่วง |
| --- | --- |
เทศบาลตำบล

ทต.บางม่วงที่ตั้งสำนักงานเทศบาลตำบลบางม่วง
พิกัด: 13°51′06.2″N 100°25′26.2″E﻿ / ﻿13.851722°N 100.423944°E﻿ / 13.851722; 100.423944
ประเทศ:  ไทย
จังหวัด: นนทบุรี
อำเภอ: บางใหญ่
จัดตั้ง:  • 18 กรกฎาคม 2499 (สุขาภิบาลบางม่วง)  • 25 พฤษภาคม 2542 (ทต.บางม่วง)
การปกครอง
 • นายกเทศมนตรี: พรเทพ ประดับพลอย
พื้นที่
 • ทั้งหมด: 1.67 ตร.กม. (0.64 ตร.ไมล์)
ประชากร (2563)
 • ทั้งหมด: 6,101 คน
 • ความหนาแน่น: 3,653.29 คน/ตร.กม. (9,462.0 คน/ตร.ไมล์)
รหัส อปท.: 05120304
ที่อยู่ สำนักงาน: เลขที่ 32/20 หมู่ที่ 2 ถนนบางใหญ่-บางคูลัด ตำบลบางม่วง อำเภอบางใหญ่ จังหวัดนนทบุรี 11140
เว็บไซต์: bangmoung.go.th
 ส่วนหนึ่งของสารานุกรมประเทศไทย
เทศบาลตำบลบางม่วง เป็นเทศบาลตำบลแห่งหนึ่งที่ตั้งอยู่ในเขตอำเภอบางใหญ่ จังหวัดนนทบุรี และเป็นเทศบาลหนึ่งในห้าแห่งของอำเภอ ยกฐานะมาจากสุขาภิบาลบางม่วง ปัจจุบันมีความเจริญไปมาก เพราะแต่เดิมจุดนี้คือที่ว่าการอำเภอบางใหญ่ (เก่า) เป็นบริเวณที่คลองบางใหญ่ คลองอ้อม และคลองบางกอกน้อยมาบรรจบกัน ทำให้เกิดเป็นชุมชนหนาแน่น อย่างไรก็ตามเขตนี้ก็ยังเป็นบริเวณชานเมืองของกรุงเทพมหานครและมีสภาพเหมือนต่างจังหวัดครั้งอดีต
ประวัติ

ในอดีตตำบลบางม่วงมีทำเลที่ตั้งอยู่ริมแม่น้ำเจ้าพระยา (ปัจจุบันคือคลองอ้อมและคลองบางกอกน้อย) จึงเป็นพื้นที่หนึ่งในจังหวัดนนทบุรีที่มีการตั้งถิ่นฐานเป็นชุมชนมาตั้งแต่สมัยอยุธยาตอนต้น หลักฐานชัดเจนที่บ่งชี้ความเป็นปึกแผ่นและความเจริญของชุมชนแถบนี้ตั้งแต่สมัยโบราณอยู่ที่วัดปรางค์หลวง (ปัจจุบันอยู่ในเขตเทศบาลเมืองบ้านบางม่วง) โดยเฉพาะอย่างยิ่งสถาปัตยกรรมองค์พระปรางค์ซึ่งสันนิษฐานว่าสร้างขึ้นในสมัยพระเจ้าอู่ทอง
เมื่อมีการปฏิรูปการบริหารราชการและการปกครองท้องที่ในสมัยรัตนโกสินทร์ บริเวณที่ตั้งชุมชนบางม่วงก็มีฐานะเป็นตำบลบางม่วง ตำบลบางเลน และตำบลเสาธงหินตามกฎหมายลักษณะการปกครองท้องที่ โดยมีคลองอ้อมและคลองบางใหญ่เป็นเส้นแบ่งเขตระหว่างตำบลทั้งสาม ต่อมาตรงปากคลองบางใหญ่ซึ่งอยู่ในบริเวณชุมชนนี้เช่นกันได้กลายเป็นที่ตั้งของที่ว่าการอำเภอบางแม่นาง (ซึ่งเปลี่ยนชื่อเป็นอำเภอบางใหญ่ในภายหลัง) จึงทำให้มีประชากรเข้ามาอาศัยอยู่ในพื้นที่หนาแน่นขึ้นเรื่อย ๆ
จนกระทั่งในวันที่ 18 กรกฎาคม พ.ศ. 2499 กระทรวงมหาดไทยจึงได้จัดตั้ง สุขาภิบาลบางม่วง ขึ้นครอบคลุมบริเวณชุมชนบางม่วง (บางใหญ่) ตรงปากคลองบางใหญ่ทั้งสองฝั่งคลองอ้อม เพื่อประโยชน์ในการทะนุบำรุงท้องถิ่นให้เจริญก้าวหน้า และแม้ว่าการย้ายที่ว่าการอำเภอบางใหญ่ไปตั้งในสถานที่ใหม่ตั้งแต่ปี พ.ศ. 2532 จะทำให้สภาพเศรษฐกิจของชุมชนบางม่วง (บางใหญ่เก่า) ซบเซาลง แต่ชุมชนแห่งนี้ก็ไม่ได้ถูกทิ้งร้างเสียทีเดียว
ในวันที่ 13 กุมภาพันธ์ พ.ศ. 2542 ได้มีพระราชบัญญัติยกเลิกการปกครองส่วนท้องถิ่นรูปแบบสุขาภิบาล และให้ยกฐานะสุขาภิบาลที่มีอยู่ทั่วประเทศในขณะนั้นเป็นเทศบาลตำบลทั้งหมด เนื่องจากโครงสร้างการปกครองในรูปแบบนี้ไม่สอดคล้องกับบทบัญญัติของรัฐธรรมนูญและไม่เหมาะสมที่จะรองรับการกระจายอำนาจได้อย่างมีประสิทธิภาพ จากพระราชบัญญัติฉบับดังกล่าว จึงทำให้สุขาภิบาลบางม่วงได้รับการเปลี่ยนแปลงฐานะเป็น เทศบาลตำบลบางม่วง โดยมีผลบังคับใช้ตั้งแต่วันที่ 25 พฤษภาคม ปีเดียวกัน
ที่ตั้งและอาณาเขต

เทศบาลตำบลบางม่วงตั้งอยู่ห่างจากตัวจังหวัดนนทบุรีไปทางทิศตะวันตกเฉียงใต้ประมาณ 15.5 กิโลเมตร และห่างจากตัวอำเภอบางใหญ่ประมาณ 8.5 กิโลเมตร มีพื้นที่ทั้งหมด 1.67 ตารางกิโลเมตร ครอบคลุมพื้นที่ตำบลบางม่วง (เฉพาะหมู่ที่ 2 ทั้งหมู่, บางส่วนของหมู่ที่ 12 และบางส่วนของหมู่ที่ 14), ตำบลบางเลน (เฉพาะบางส่วนของหมู่ที่ 4, บางส่วนของหมู่ที่ 5, และบางส่วนของหมู่ที่ 11) และตำบลเสาธงหิน (เฉพาะบางส่วนของหมู่ที่ 1, บางส่วนของหมู่ที่ 2 และบางส่วนของหมู่ที่ 3) โดยมีอาณาเขตติดต่อกับองค์กรปกครองส่วนท้องถิ่นข้างเคียงดังต่อไปนี้
ทิศเหนือ ติดต่อกับเขตเทศบาลเมืองเสาธงหินและเทศบาลเมืองบางเลน มีแนวเส้นตรงจากฝั่งเหนือของคลองสาธารณะไปถึงฝั่งตะวันตกของคลองอ้อมและคลองสวนเป็นเส้นแบ่งเขต
ทิศตะวันออก ติดต่อกับเขตเทศบาลเมืองบางเลน มีแนวเส้นขนานระยะห่าง 400 เมตรจากคลองอ้อมและคลองบางกอกน้อยเป็นเส้นแบ่งเขต
ทิศใต้ ติดต่อกับเขตเทศบาลเมืองบางเลนและเทศบาลเมืองบ้านบางม่วง มีคลองหน้ามณฑปและคลองบางม่วงเป็นเส้นแบ่งเขต
ทิศตะวันตก ติดต่อกับเขตเทศบาลเมืองบ้านบางม่วง มีแนวเส้นขนานระยะห่าง 400 เมตรจากคลองบางกอกน้อยและคลองอ้อมเป็นเส้นแบ่งเขต
ประชากร

เมื่อสิ้นปี พ.ศ. 2563 ในเขตเทศบาลตำบลบางม่วงมีประชากรทั้งสิ้น 6,101 คน แยกเป็นชาย 2,994 คน หญิง 3,107 คน มีความหนาแน่นเฉลี่ย 3,653.29 คนต่อตารางกิโลเมตร
การท่องเที่ยว

วันเดียวเที่ยว 9 วัด เทศบาลตำบลบางม่วง อำเภอบางใหญ่ และการท่องเที่ยวแห่งประเทศไทย ภาคกลาง เขต 6 ได้จัดกิจกรรมท่องเที่ยวเชิงธรรมะขึ้นมาในชื่อ "โครงการวันเดียวเที่ยว 9 วัด" เพื่อเป็นการส่งเสริมการท่องเที่ยวในจังหวัดนนทบุรี โดยทางเทศบาลตำบลบางม่วงได้ชูวัดเด่น ๆ ในอำเภอบางใหญ่ที่อยู่ในพื้นที่ใกล้เคียงกัน ทางเทศบาลตำบลบางม่วงยินดีต้อนรับนักท่องเที่ยวที่จะร่วมเดินทางมาทำบุญนมัสการพระพุทธรูปที่สำคัญและศักดิ์สิทธิ์ เพื่อความเป็นสิริมงคลแก่ตนเองและครอบครัว พร้อมกับชมโบสถ์ที่งดงามและทำทานโดยการเลี้ยงอาหารปลาหน้าวัด
ตลาดน้ำบางม่วง ตลาดน้ำบางม่วงเกิดขึ้นจากความต้องการจะฟื้นฟูและรักษาไว้ซึ่งวิถีชีวิตแบบเดิมที่มีการค้าขายกันทางเรือ และเพื่อเป็นแหล่งรายได้ของชาวสวนที่นำสินค้าเกษตรมาขาย อีกทั้งยังช่วยส่งเสริมการท่องเที่ยวสองฝั่งคลองให้ดูคึกคัก ให้กลับมามีบรรยากาศของตลาดน้ำแบบเดิมอีกครั้ง และสิ่งสำคัญก็คือเป็นการปลูกฝังให้ทั้งคนรุ่นเก่าและคนรุ่นใหม่เห็นคุณค่าของแม่น้ำลำคลองให้น่าอยู่ เพื่ออนุรักษ์ไว้ซึ่งมรดกทางธรรมชาติที่มีความสวยงามให้แก่ลูกหลานต่อไป
"สวนสาธารณะเฉลิมพระเกียรติ 80 พรรษา" สวนแห่งนี้เปรียบเสมือนปอดใหม่กลางชุมชนของชาวเทศบาลตำบลบางม่วง มีต้นไม้ร่มรื่น มีลานออกกำลังกาย มีลู่วิ่งสามารถวิ่งชมธรรมชาติได้รอบๆสวนสาธารณะ อีกทั้งยังมีเจ้าแม่กวนอิมที่สูงที่สุดในจังหวัดนนทบุรีอีกด้วย
ขณะนี้เทศบาลตำบลบางม่วงได้ส่งเสริมการท่องเที่ยวและส่งเสริมเศรษฐกิจในชุมชน โดยเริ่มจากการจัดพื้นที่ให้พ่อค้าแม่ค้าได้จำหน่ายอาหารริมน้ำ ณ แพริมน้ำข้างสำนักงานเทศบาล จึงขอเชิญนักท่องเที่ยวและท่านผู้สนใจชิมอาหารนานาชนิด พร้อมชมบรรยากาศริมน้ำได้ทุกวัน สอบถาม โทร. 0 2924 9480-3
แหล่งข้อมูลอื่น

เว็บไซต์เทศบาลตำบลบางม่วง
แฟนเพจเทศบาลตำบลบางม่วง
| ด ค กองค์กรปกครองส่วนท้องถิ่นระดับล่างในจังหวัดนนทบุรี |
| --- | --- | --- |
| เทศบาลนคร |  นนทบุรี  บางบัวทอง  ปากเกร็ด  |  |
| เทศบาลเมือง |  ไทรม้า  บางกรวย  บางกร่าง  บางคูรัด  บางพลับ  บางแม่นาง  บางรักพัฒนา  บางเลน  บางศรีเมือง  บางใหญ่  บ้านบางม่วง  พิมลราช  ศาลากลาง  เสาธงหิน  ใหม่บางบัวทอง  |  |
| เทศบาลตำบล |  ไทรน้อย  บางม่วง  บางสีทอง  ปลายบาง  |  |
| องค์การบริหารส่วนตำบล |  เกาะเกร็ด  ขุนศรี  คลองขวาง  คลองข่อย  คลองพระอุดม  ทวีวัฒนา  ท่าอิฐ  ไทรน้อย  ไทรใหญ่  บางขนุน  บางขุนกอง  บางตะไนย์  บางไผ่  บางรักน้อย  บางรักใหญ่  บางใหญ่  บ้านใหม่  มหาสวัสดิ์  ราษฎร์นิยม  ละหาร  ลำโพ  หนองเพรางาย  อ้อมเกร็ด  |  |
ปั๋ว ซีไหล

ปั๋ว ซีไหล (จีน: 薄熙来; พินอิน: Bó Xīlái;เกิด 3 กรกฎาคม ค.ศ. 1949) เป็นอดีตนักการเมืองชาวจีนที่ถูกตัดสินว่ามีความผิดฐานรับสินบนและยักยอกทรัพย์ เขาโดดเด่นขึ้นมาจากการดำรงตำแหน่งนายกเทศมนตรีนครต้าเหลียนและต่อมาคือผู้ว่าการมณฑลเหลียวหนิง ตั้งแต่ ค.ศ. 2004 ถึงเดือนพฤศจิกายน ค.ศ. 2007 ดำรงตำแหน่งรัฐมนตรีว่าการกระทรวงพาณิชย์ ระหว่าง ค.ศ. 2007 ถึง 2012 เขาดำรงตำแหน่งสมาชิกกรมการเมืองของพรรคคอมมิวนิสต์จีน และเลขาธิการพรรคประจำฉงชิ่ง นครขึ้นตรงต่อรัฐบาลกลาง ทั่วไปแล้วเขาถูกมองว่าเป็นคู่แข่งทางการเมืองหลักของสี จิ้นผิงก่อนที่สีจะกลายเป็นผู้นำสูงสุดของจีน
เขาเป็นลูกชายของปั๋ว อีปัว อดีตรองนายกรัฐมนตรีจีน เขาสร้างภาพลักษณ์ที่ดูเป็นกันเองและมีเสน่ห์ซึ่งแตกต่างไปจากธรรมเนียมทางการเมืองของจีนอย่างเห็นได้ชัด ในฉงชิ่ง ปั๋วริเริ่มการรณรงค์ต่อต้านกลุ่มอาชญากรรม เพิ่มการใช้จ่ายในโครงการสวัสดิการ รักษาระดับการเติบโตของ GDP ในอัตราเลขสองหลักอย่างต่อเนื่อง และรณรงค์เพื่อฟื้นฟู "วัฒนธรรมแดง" ในสมัยปฏิวัติวัฒนธรรม การส่งเสริมค่านิยมความเสมอภาคของปั๋วและความสำเร็จของ "ฉงชิ่งโมเดล" ของเขาทำให้เขาเป็นผู้สนับสนุนฝ่ายซ้ายใหม่ของจีน ซึ่งประกอบด้วยทั้งกลุ่มเหมาอิสต์และกลุ่มสังคมประชาธิปไตยที่ผิดหวังกับการปฏิรูปเศรษฐกิจแบบตลาดของประเทศและความไม่เท่าเทียมทางเศรษฐกิจที่เพิ่มขึ้น อย่างไรก็ตาม การรับรู้ถึงการไร้กฎหมายในการรณรงค์ต่อต้านการทุจริตของปั๋ว ประกอบกับความกังวลเกี่ยวกับลัทธิบูชาบุคคล ทำให้เขาเป็นบุคคลที่ก่อให้เกิดความขัดแย้ง
ปั๋วถูกมองว่าเป็นผู้มีโอกาสได้รับการเลื่อนตำแหน่งเข้าสู่คณะกรรมาธิการสามัญประจำกรมการเมืองพรรคคอมมิวนิสต์จีนในการประชุมสภาแห่งชาติพรรคครั้งที่ 18 ใน ค.ศ. 2012 อย่างไรก็ตาม โชคชะตาทางการเมืองของเขาต้องจบลงอย่างกะทันหันภายหลังอุบัติการณ์หวัง ลี่จฺวิน ซึ่งร้อยโทระดับสูงและหัวหน้าตำรวจของเขาได้ขอลี้ภัยที่สถานกงสุลอเมริกันในเฉิงตู หวังอ้างว่ามีข้อมูลเกี่ยวกับการมีส่วนเกี่ยวข้องของปั๋วและกู่ ไคไหล ภรรยาของเขาในการฆาตกรรมนีล เฮย์วูด นักธุรกิจชาวบริติช ผู้ซึ่งถูกกล่าวหาว่ามีความสัมพันธ์ทางการเงินใกล้ชิดกับทั้งสองคน ในผลพวงของเหตุการณ์นั้น ปั๋วถูกปลดจากตำแหน่งเลขาธิการคณะกรรมาธิการพรรคคอมมิวนิสต์จีนประจำนครฉงชิ่งและเสียที่นั่งในกรมการเมือง ต่อมาเขาถูกปลดออกจากตำแหน่งทั้งหมดและเสียที่นั่งในสภาประชาชนแห่งชาติและถูกขับออกจากพรรคในท้ายที่สุด ใน ค.ศ. 2013 ปั๋วถูกตัดสินว่ามีความผิดฐานทุจริต ถูกยึดทรัพย์สินทั้งหมดและถูกตัดสินจำคุกตลอดชีวิต เขาถูกคุมขังอยู่ที่เรือนจำฉินเฉิง
สโมสรฟุตบอลพิจิตร

สโมสรฟุตบอลพิจิตร หรือ พิจิตร เอฟซี เป็นอดีตสโมสรฟุตบอลอาชีพในประเทศไทย ตั้งอยู่ที่อำเภอเมืองพิจิตร จังหวัดพิจิตร เคยมีผลงานการคว้าอันดับ 4 ในลีกภูมิภาค ดิวิชัน 2 ฤดูกาล 2557
หลังจากตกชั้นจากไทยลีก ดิวิชัน 1 เมื่อจบฤดูกาล 2558 สโมสรได้ให้สโมสรฟุตบอลอยุธยา วอริเออร์ ยืมสิทธิในการลงเล่นในลีกภูมิภาค ดิวิชัน 2 เป็นเวลา 1
ปี พ.ศ. 2560 สโมสรเรียกคืนสิทธิในการลงแข่งขันคืนจากอยุธยา วอริเออร์ และขอพักทีมโดยไม่ส่งทีมเข้าร่วมการแข่งขัน
ประวัติสโมสร

ทีมพิจิตร เอฟซี ส่งทีมเข้าร่วมการแข่งขันในฤดูกาล 2009 ที่ผ่านมา โดยมี นายชาติชาย เจียมศรีพงษ์ เป็นประธานสโมสรโดยในปีแรกใช้งบประมาณการทำทีมประมาณ 2.5 ล้านบาท และได้ตำแหน่งรองแชมป์ในโซนภาคเหนือ มาปีนี้เป็นการเข้าร่วมการแข่งขันเป็นปีที่ 2 โดยผู้บริหารของทีมยังเป็นชุดเดิมคือมีนายกอบจ. จังหวัดพิจิตรนั่งแท่นประธานสโมสร และพร้อมที่จะให้การสนับสนุนทีมอย่างเต็มที่ โดยในปีนี้ได้รับการสนับสนุนจากหน่วยงานเอกชนและภาครัฐอย่างเต็มที่
โดยในฤดูกาล 2553 ผู้บริหารทีมพิจิตร เอฟซี ก็ได้ทีมงานที่เปี่ยมคุณภาพอย่าง ชาติชาย เจียมศรีพงษ์ นายกองค์การบริหารส่วนจังหวัดพิจิตร นั่งประธานสโมสร, ประดิษฐ์ ภัทรประสิทธิ์ รมช.คลัง เป็นประธานที่ปรึกษา, นราพัฒน์ แก้วทอง ส.ส.พิจิตร พรรคประชาธิปัตย์ เป็นรองประธานที่ปรึกษา, ศิริวัฒน์ ขจรประศาสน์ ส.ส.พิจิตร บุตรชายของ พล.ต.สนั่น ขจรประศาสน์ รองนายกรัฐมนตรี เป็นผู้จัดการทีม ซึ่งทุกอย่างลงตัว เดินหน้าเตรียมทุ่มงบลงไปทั้งระบบ 60 ล้านบาท
โดยในฤดูกาล 2556 โดยการนำของ ชาติชาย เจียมศรีพงษ์ นายกองค์การบริหารส่วนจังหวัดพิจิตร  มีงบในการทำทีมประมาณ 15 ล้านบาท และตั้งเป้าพาทีมขึ้น สู่ Division 1 ในช่วงต้นฤดูกาล พิจิตร เอฟซี โดยการนำทีมของโค้ช สมเกียรติ ฟองเพรช เกาะกลุ่มหัวตารางมาได้ตลอด คะแนนของทีมให้กลุ่มหัวตารางห่างกันไม่มาก จนมาถึงครึ่งฤดูกาลหลัง พิจิตร เอฟซี มีการเปลี่ยนแปลงตัวผู้เล่นและสตาฟโค้ช โดยในช่วง เลค 2 ทางทีมงานบริหารได้ดึง โค้ชชลทิตย์ กุดเที่ยง อดีตโค้ชยะลา เอฟซี ซึ่งเป็นชาวจังหวัดพิจิตรโดยกำเนิด เข้ามาทำทีมในครึ่งฤดูกาลหลัง โดยทีมงานบริหาร มีการเสริมผู้เล่นระดับ ไทยลีก ที่มาจาก ทีมบุรีรัมย์ ยูไนเต็ด ชุดใหญ่ 1 คน ทีมชุดเยาวชน 4 คน ได้แก่ ศิริศักดิ์  ไผ่ดง , เกรียงไกร อุระงาม , ชนินทร์ บุญทวี , เทพพิทักษ์ สุขล้อม , MABENGEN ISAAC และผู้เล่นที่เคยเล่นไทยลีค เช่น VICTOR MENSAH (การไฟฟ้าส่วนภูมิภาค) ย้ายมาจาก ลำพูน วอริเออร์ , AHMA DOU TIDIANI (ขอนแก่น เอฟซี) ย้ายมาจาก น่าน เอฟซี และโค้ชชลทิตย์ กุดเที่ยง ได้ทำงานดึงเด็กเก่าจากยะลา เอฟซี (MELVIN KICMETT)มาด้วย  โดยตลอดฤดูกาล พิจิตร เอฟซี ทำผลงานได้อย่างยอดเยี่ยม จบการแข่งขันด้วยอันดับที่ 4 มี 59 คะแนน ตามหลัง สุโขทัย เอฟซี อันดับที่ 3 ทีมีคะแนน 60 คะแนน เพียงแค่ 1 คะแนน เท่านั้น ทำให้พิจิตรพลาดเป้าหมายที่จะไปเล่นรอบชปล และขึ้นสู่ Division 1
สนามแข่งขัน

ใช้สนามกีฬากลางจังหวัดพิจิตร หรือ พิจิตร สเตเดี้ยม เป็นสนามเหย้า ซึ่งเป็นสนามที่เคยจัดการแข่งขันในระดับไทยพรีเมียร์ลีกมาแล้ว ในอดีต  เป็นสนามที่มีความมาตรฐานอย่างมาก โดยมีไฟส่องสว่างรอบๆ สนาม มีสกอร์บอร์ดที่ได้มาตรฐาน มีห้องพักสำหรับนักกีฬา และผู้ตัดสิน มีอัฒจันทร์เป็นแบบมีหลังคารอบสนาม พร้อมที่จะรองรับแฟนบอลได้กว่า 15,000 คน โดยงบประมาณในการปรับปรุงกว่า 60 ล้านบาทในการเสริมอัฒจันทร์รอบสนาม ปรับปรุงที่พักเก็บตัวของนักเตะในสโมสร โดยใช้อาคารที่พัก 2 ชั้น หน้าบึงสีไฟ ส่วนด้านล่างของอาคารจะเปิดเป็นร้านจำหน่ายของที่ระลึก รวมถึงจะมีการตั้งช็อปของสโมสรที่สนามแข่งขันด้วย ซึ่งทางสโมสรได้ตั้งเป้าในการพาทีมขึ้นไปเล่นในดิวิชั่น1 ให้ได้ ซึ่งตอนนี้ ฤดูกาล2014-2015ทำได้แล้ว เป้าหมายต่อไป  ฤดูกาล 2015-2016 ยืนระยะในดิวิชั่น1 อยู่รอดให้ได้เป็นเบื้องต้น
นักเตะในอดีต

ศุภกร นาคน้อย
อาณาจักร ทิโน
นิรัตน์ อินทร์เทศ
ศิตธิไชย คุ้มญาติ
เอกพันธ์ ศรสิทธิ์
คำแก้ว โสภา
วิสูตร บุญมี
ธีรวุฒิ รัตนสิทธิ์
เบอร์นาร์ด ลินฟอร์ด
ภาณุวัฒน์  จันโทศ
ดิเรก  สว่างศรี
เอกราช  บุพศิริ
ฐิติพันธ์  ศรีบูรณ์เดช
BAMBA GAOUSSOU
TCHEUMALEU MICHEL
NLOMNGOI YANNICK
WILLIE ENYO
นิเวศ เพชรจำรัส
ป้องเพชร ทองเกล็ด
อาทิตย์ บุตรจินดา
เกรียงไกร  อุระงาม
ปิยพงษ์ หอมขจร
สถิติต่าง ๆ ของสโมสร

ลีกภูมิภาค ดิวิชัน 2 ภาคเหนือ 2552 (รองแชมป์) เล่น 20 ชนะ 13 เสมอ 3 แพ้ 4 ประตูได้ 55 ประตูเสีย  28 แต้มรวม 42
ลีกภูมิภาค ดิวิชัน 2 ภาคเหนือ 2553 อันดับที่ 3 (เข้ารอบแชมป์เปี้ยนส์ลีก)
ลีกภูมิภาค ดิวิชัน 2 ภาคเหนือ 2554 อันดับที่ 3 (เข้ารอบแชมป์เปี้ยนส์ลีก)
ลีกภูมิภาค ดิวิชัน 2 ภาคเหนือ 2555 อันดับที่ 7
ลีกภูมิภาค ดิวิชัน 2 ภาคเหนือ 2556 อันดับที่ 4
ลีกภูมิภาค ดิวิชัน 2 ภาคเหนือ 2557 อันดับที่ 2 (เข้ารอบแชมป์เปี้ยนส์ลีก)
รอบแชมป์เปี้ยนส์ลีก กลุ่มเอ อันดับ 2
รอบชิงอันดับที่ 3 แพ้ สุโขทัย เอฟซี สกอร์รวม 4-5
สโมสรพันธมิตร

สโมสรฟุตบอลบุรีรัมย์ ยูไนเต็ด
แหล่งข้อมูลอื่น

สโมสรฟุตบอลจังหวัดพิจิตร เก็บถาวร 2011-05-15 ที่ เวย์แบ็กแมชชีน
เก็บถาวร 2012-11-18 ที่ เวย์แบ็กแมชชีน
พิจิตร สเตเดียม
สโมสรฟุตบอลกาฬสินธุ์

สโมสรฟุตบอลกาฬสินธุ์ หรือ กาฬสินธุ์ เอฟซี เป็นสโมสรฟุตบอลอาชีพในประเทศไทย ตั้งอยู่ที่อำเภอเมือง จังหวัดกาฬสินธุ์ ปัจจุบันลงแข่งขันในระดับ ไทยแลนด์ เซมิโปรลีก โซนภาคตะวันออกเฉียงเหนือ
ประวัติสโมสร

สโมสรฟุตบอลจังหวัดกาฬสินธุ์ เริ่มก่อตั้งขึ้นในปี พ.ศ. 2553 โดยเทศบาลตำบลโคกศรี อำเภอยางตลาด และต่อมาได้รับการเห็นชอบจากสมาคมกีฬาแห่งจังหวัดกาฬสินธุ์ ให้มีการจัดตั้งเป็นสโมสรฟุตบอลของจังหวัดขึ้น และส่งทีมเข้าร่วมการแข่งขันในลีกภูมิภาค ดิวิชัน 2 ภาคตะวันออกเฉียงเหนือ ฤดูกาล 2553 โดยได้รับการสนับสนุนจากการกีฬาแห่งประเทศไทย หลังจากก่อตั้งสโมสร นายประจักษ์ ภูแลขำ นายกเทศมนตรีตำบลโคกศรีในขณะนั้น ได้รับการแต่งตั้งให้ดำรงตำแหน่งประธานสโมสรเป็นคนแรก
โดยสโมสรลงแข่งขันอย่างเป็นทางการเป็นนัดแรกเมื่อวันที่ 14 กุมภาพันธ์ พ.ศ. 2553 ในลีกภูมิภาค ดิวิชั่น 2 นัดที่เสมอกับสุรินทร์ เอฟซี 2–2 ที่สนามกีฬาศรีณรงค์ ซึ่งในการแข่งขันฤดูกาลแรก แม้สโมสรจะได้รับเงินสนับสนุนจากการการกีฬาแห่งประเทศไทย แต่ก็ยังไม่เพียงพอต่อการบริหารสโมสรทำให้ต้องมีการระดมทุนเพื่อหาเงินมาสนับสนุนระหว่างฤดูกาล และจบฤดูกาลด้วยอันดับที่ 11 ในตารางคะแนน
ฤดูกาล 2554 จากปัญหาทางด้านการเงินภายในสโมสร รวมไปถึงปัญหาทางด้านการบริหารทีม ทำให้นายประจักษ์ ภูแลขำ นายกเทศบาลตำบลโคกศรี ซึ่งเป็นประธานสโมสรประกาศขายทีมในราคาเพียง 8 แสน 5 หมื่นบาท ต่อได้มีการแต่งตั้งให้นายอธิคม จันทนา เข้ามาเป็นประธานสโมสรและเป็นผู้บริหารทีมคนใหม่ แต่หลังจากเข้ามารับตำแหน่งประธานสโมสรได้แค่ 1 เดือน นายอธิคม จันทนา กลับถูกเจ้าหน้าที่ตำรวจจากกองกำกับการสืบสวนภูธรจังหวัดกาฬสินธุ์จับกุมในคดีอาญา อย่างไรก็ตามแม้จะมีความวุ่นวายเกิดขึ้นแต่สโมสรก็ยังจบฤดูกาลด้วยอันดับที่ 8
ฤดูกาล 2555 สโมสรได้นายชานุวัฒน์ วรามิตร เข้ามาเป็นประธานสโมสรคนใหม่
ตั้งแต่การแข่งขันฟุตบอลเอไอเอสลีก ภูมิภาค ดิวิชั่น 2 ฤดูกาล 2556 จนถึง ฤดูกาล 2559 กาฬสินธุ์ เอฟซี ยังไม่ประสบความสำเร็จเท่าที่ควร
ฤดูกาล 2560 สมาคมกีฬาฟุตบอลแห่งประเทศไทยฯ เปลี่ยนระบบลีกจากการแข่งขันฟุตบอลเอไอเอสลีก ภูมิภาค ดิวิชั่น 2 เป็น ไทยลีก 3 (อังกฤษ: Thai League 3)  สโมสรฟุตบอลกาฬสินธุ์ เอฟซี ได้มาแข่งขันในไทยลีก 3 ตอนบน ผลการแข่งขันเมื่อสิ้นสุดฤดูกาล จบที่อันดับที่ 8
ในที่สุดเมื่อการแข่งขันไทยลีก 3 ตอนบน ฤดูกาล 2561 สิ้นสุดลงสโมสรฟุตบอลกาฬสินธุ์ เอฟซี จบอันดับสุดท้ายของตาราง ทำให้พวกเขาตกชั้นไปเล่นฟุตบอลรายการไทยแลนด์อเมเจอร์ลีก หรือ ไทยลีก 4
ทีมสโมสรฟุตบอลกาฬสินธุ์ ได้ถือกำเนิดใหม่ เป็นกาฬสินธุ์ ยูไนเต็ด จากแนวคิดของนายชาญชัย ภูครองเชิง ผู้จัดการทีม ได้ชักชวนนายชาติตระการ ฆารตะสิงห์ ซึ่งเป็นเพื่อนกัน มาเป็นประธานสโมสร โดยมีนายพลาจินตวรรธน์ ประดับศรี เป็นหัวหน้าผู้ฝึกสอน โดยได้พัฒนาจากการเป็นฟุตบอลอะคาเดมี่ เน้นนักเตะในจังหวัดกาฬสินธุ์ จนมาเริ่มส่งทีมเข้าร่วมแข่งขันฟุตบอลรายการช้าง เอฟ เอ คัพ และผ่าน Club Licensing จากบริษัท ไทยลีก จำกัด ได้สิทธิลงแข่งขันรายการไทยแลนด์ เซมิโปรลีก โซนภาคตะวันออกเฉียงเหนือ ฤดูกาล 2566 ผลงานจบอันดับที่ 8
ปัจจุบันสโมสรฟุตบอลกาฬสินธุ์ ยูไนเต็ด ได้เข้าร่วมแข่งขันไทยแลนด์ เซมิโปรลีก โซนภาคตะวันออกเฉียงเหนือ ซึ่งจะเริ่มการแข่งขันในช่วงต้นปี 2567 เพื่อหาผู้ชนะเพียงหนึุ่งเดียวโซนภาคตะวันออกเฉียงเหนือเข้าร่วมการแข่งขันรายการไทยลีก 3 (อังกฤษ: Thai League 3) ต่อไป
สถิติต่าง ๆ ของสโมสร

| ฤดูกาล | ลีก> ดิวิชัน | ลีก> แข่ง | ลีก> ชนะ | ลีก> เสมอ | ลีก> แพ้ | ลีก> ประตูได้ | ลีก> ประตูเสีย | ลีก> ผลต่างประตู | ลีก> แต้ม | ลีก> อันดับที่ |
| --- | --- | --- | --- | --- | --- | --- | --- | --- | --- | --- |
| 2561 | ไทยลีก 3 | 26 | 4 | 9 | 13 | 20 | 39 | −19 | 21 | 14th |
| 2562 | ไทยลีก 4 | 24 | 4 | 8 | 12 | 26 | 51 | −25 | 20 | 13th |
| 2565 | ไทยแลนด์ อเมเจอร์ลีก | 5 | 3 | 2 | 0 | 9 | 1 | 8 | 11 | รอบรองชนะเลิศ โซนภาคตะวันออกเฉียงเหนือ ตอนบน |
| 2566 | ไทยแลนด์ เซมิโปรลีก โซนภาคตะวันออกเฉียงเหนือ | 9 | 2 | 3 | 4 | 11 | 14 | -3 | 9 | 8th |
| 0 | 1 | 2 | 3 |
| --- | --- | --- | --- |
| ชนะเลิศ | รองชนะเลิศ | ตกชั้น | เลื่อนชั้น |
สถิติต่าง ๆ ของสโมสร > สถิติเกี่ยวกับการแข่งขัน

อันดับที่ดีที่สุดในลีก
อันดับ 8:ไทยลีก 3 ฤดูกาล 2560
ลงแข่งขันอย่างเป็นทางการเป็นนัดแรก
สุรินทร์ เอฟซี 2–2 กาฬสินธุ์ เอฟซี (14 กุมภาพันธ์ พ.ศ. 2553 ,ลีกภูมิภาค ดิวิชัน 2 ฤดูกาล 2553, สนามกีฬาศรีณรงค์)
ลงแข่งขันในไทยเอฟเอคัพนัดแรก
กาฬสินธุ์ เอฟซี 1–1 สุพรรณบุรี เอฟซี (21 มิถุนายน พ.ศ. 2560, ช้าง เอฟเอคัพ 2560, สนามกีฬากลางจังหวัดกาฬสินธุ์)
ลงแข่งขันในไทยลีกคัพนัดแรก
กาฬสินธุ์ เอฟซี 0–1 บุรีรัมย์ พีอีเอ (28 สิงหาคม พ.ศ. 2553, โตโยต้า ลีกคัพ 2553 รอบ 64 ทีมสุดท้าย นัดแรก, สนามกีฬากลางจังหวัดกาฬสินธุ์)
แพ้ขาดลอยมากที่สุดเมื่อรวมทุกรายการ
บุรีรัมย์ พีอีเอ 10–0 กาฬสินธุ์ เอฟซี (15 กันยายน พ.ศ. 2553, โตโยต้า ลีกคัพ 2553 รอบ 64 ทีมสุดท้าย นัดสอง, เขากระโดง สเตเดียม)
แพ้ขาดลอยมากที่สุดในลีก
นครราชสีมา เอฟซี 7–2 กาฬสินธุ์ เอฟซี (ลีกภูมิภาค ดิวิชัน 2 ฤดูกาล 2553, สนามกีฬาเฉลิมพระเกียรติ 80 พรรษา 5 ธันวา 2550)
เลย ซิตี้ 5–0 กาฬสินธุ์ เอฟซี (ลีกภูมิภาค ดิวิชัน 2 ฤดูกาล 2553, สนามเลย ลิเวอร์ไซด์)
บุรีรัมย์ เอฟซี 5–0 กาฬสินธุ์ เอฟซี (ลีกภูมิภาค ดิวิชัน 2 ฤดูกาล 2553, เขากระโดง สเตเดียม)
กาฬสินธุ์ เอฟซี 0–5 อยุธยา เอฟซี (ไทยลีก 3 ฤดูกาล 2560 , สนามกีฬากลางจังหวัดกาฬสินธุ์)
สถิติต่าง ๆ ของสโมสร > สถิติเกี่ยวกับผู้เล่น

ผู้เล่นคนแรกที่ทำประตูได้ในไทยเอฟเอคัพ
โรแบร์โต้ หินกล้า ( กาฬสินธุ์ เอฟซี 1–1 สุพรรณบุรี เอฟซี 21 มิถุนายน พ.ศ. 2560, ช้าง เอฟเอคัพ 2560 รอบ 64 ทีม, สนามกีฬาจังหวัดกาฬสินธุ์)
ผู้เล่นคนแรกที่ทำประตูได้ในไทยลีกคัพ
วรศิลป์ วลัยศรี (กาฬสินธุ์ เอฟซี 4–0 หนองคาย เอฟที 18 พฤษภาคม พ.ศ. 2554 โตโยต้า ลีกคัพ รอบคัดเลือก 2554, สนามกีฬากลางจังหวัดกาฬสินธุ์)
ผู้เล่นที่ยิงประตูได้มากที่สุดในการแข่งขันหนึ่งนัด
วรศิลป์ วลัยศรี : 4 ประตู (กาฬสินธุ์ เอฟซี 5–0 อุบล ไทเกอร์, 16 พฤษภาคม พ.ศ. 2554 ,ลีกภูมิภาค ดิวิชัน 2 ฤดูกาล 2554)
แหล่งข้อมูลอื่น

สโมสรฟุตบอลกาฬสินธุ์ ที่เฟซบุ๊ก
สนามกีฬากลางจังหวัดกาฬสินธุ์
เหตุปะทะชายแดนไทย–เวียดนาม

| ด ค กสงครามอินโดจีน |
| --- | --- |
 ยุทธการ Masterdom ครั้งที่หนึ่ง ครั้งที่สอง สงครามกลางเมืองลาว  สงครามกลางเมืองกัมพูชา ครั้งที่สาม สงครามกัมพูชา–เวียดนาม  เหตุปะทะชายแดนไทย–เวียดนาม  สงครามจีน–เวียดนาม  ความขัดแย้งจีน–เวียดนาม (1979–1991)  การก่อการกำเริบในลาว  การก่อการกำเริบของแนวร่วม FULRO ต่อเวียดนาม  ยุทธการบ้านร่มเกล้า 
เหตุปะทะชายแดนไทย–เวียดนาม หรือเรียกว่า สมรภูมิช่องบก เกิดขึ้นเมื่อกำลังทหารเวียดนามบุกเข้ากัมพูชาเมื่อวันที่ 25 ธันวาคม พ.ศ. 2521 เพื่อล้มล้างระบอบเขมรแดง กำลังทหารกัมพูชาส่วนใหญ่ได้อพยพมาอยู่ทางด้านตะวันตกและตะวันตกเฉียงเหนือของประเทศที่ติดกับชายแดนไทย โดยมีกลุ่มชาวกัมพูชาที่ต่อต้านการยึดครองของเวียดนามอยู่ 3 กลุ่ม คือ กลุ่มกัมพูชาประชาธิปไตย (Democratic Kampuchea) หรือกลุ่มเขมรแดงของพล พต และเขียว สัมพันธ์ มีสมาชิกประมาณ 40,000 นาย มีฐานที่ตั้งอยู่บริเวณพนมกระวันและบริเวณตะวันตกของจังหวัดพระตะบอง กลุ่มแนวร่วมปลดปล่อยชาติเขมร (Khmer People's National Liberation Front - KPNLF) ภายใต้การนำของซอนซาน มีสมาชิกประมาณ 4,000 นาย และกลุ่มพรรคฟุนซินเปก (Front d"union national pour un Cambodge independant, pacifiaue et cooperatif - FUNCINPEC) ภายใต้การนำของสมเด็จนโรดม สีหนุ การที่กลุ่มต่อต้านทั้งสามกลุ่มนี้มีฐานกองกำลังใกล้กับชายแดนไทยเพื่อเป็นง่ายต่อการหลบหนีเมื่อกำลังเวียดนามบุกเข้ามา กำลังกัมพูชาก็หลบหลีกเข้าสู่ดินแดนไทย ในการนี้เวียดนามเห็นว่าไทยยินยอมให้ชาวกัมพูชาฝ่ายต่อต้านใช้พื้นที่เป็นที่หลบหนีและคุ้มกันการโจมตีของกำลังเวียดนามและกำลังของเฮง สัมริน
หลังจากสิ้นสุด

ขณะนั้นถือได้ว่ากองทัพไทยเมื่อเปรียบเทียบกับเวียดนามแล้วนั้นถือได้ว่าเทียบกันไม่ติดเนื่องจากกองกำลังทางทหารของฝ่ายไทยไม่เคยผ่านการรบมาก่อนหรือถ้าผ่านก็เป็นการรบแบบสมัยใหม่ซึ่งมีแนวการรบแบบสหรัฐอเมริกาซึ่งแตกต่างกับเวียดนามซึ่งกองกำลังของเวียดนามมีทักษะในการรบที่ดีกว่าและรู้วิธีการรบแบบกองโจร นอกจากนี้ทหารของเวียดนามก็ยังมีประสบการณ์รบจากสงครามเวียดนาม ขณะที่เวียดนามบุกกัมพูชานั้นกองกำลังทางทหารของเวียดนามมีจำนวน 875,000 นาย โดยที่ยังไม่รวมกำลังทหารของฝ่ายเฮง สัมริน ที่ไม่ทราบจำนวนที่แน่นอน ด้วยการรบแบบกองโจร และการรบแบบสมัยใหม่ ขณะที่ฝ่ายไทยนั้นมีประสบการณ์เพียงเรื่องการปราบปรามกองโจรและมีทหารหน่วยที่ผ่านสงครามในลาวและเวียดนามซึ่งชำนาญการรบแบบหลักนิยมของสหรัฐอเมริกา ซึ่งต้องมีอำนาจการยิงที่เหนือกว่าจึงจะทำการรบได้ นอกจากนี้เวียดนามยังมีอาวุธที่เหลือจากสงครามเวียดนามอยู่มาก รวมทั้งในระหว่างปี พ.ศ. 2521 – 2531 นี้เวียดนามได้รับความช่วยเหลือทางทหารจากสหภาพโซเวียตเป็นจำนวนมหาศาล เพื่อพัฒนากองทัพให้ทันสมัยและเพื่อการปราบปรามฝ่ายต่อต่านในการกัมพูชา จึงกล่าวได้ว่าไทยมีขีดความสามารถที่ด้อยกว่าเวียดนามอยู่มาก
ดูเพิ่ม

ประเทศไทยในสงครามเวียดนาม
พรรคคอมมิวนิสต์แห่งประเทศไทย                           (Dangrek genocide 1979 ) https://www.google.com/search?q=thai+fishermen+kill+vietnamese&oq=th&gs_lcrp=EgZjaHJvbWUqBggDEEUYOzIGCAAQRRg8MgYIARBFGDwyBggCEEUYPDIGCAMQRRg7MgYIBBBFGDsyBggFEEUYOzIGCAYQRRg8MgYIBxBFGDwyBggIEEUYOTIMCAkQABhDGIAEGIoFMgwIChAuGEMYgAQYigUyDAgLEAAYQxiABBiKBTIMCAwQLhhDGIAEGIoFMgYIDRBFGDwyBggOEEUYPNIBCDIwNzlqMGo0qAIGsAIB8QUZM46Twh5kEA&client=ms-android-xiaomi-terr1-rso2&sourceid=chrome-mobile&ie=UTF-8
แหล่งข้อมูลอื่น

Wars of Vietnam: From the Beginning of the 20th Century to the Present
Thai-Cambodian Border History in detail
หนังสือ กัมพูชา นโยบายต่างประเทศไทยสมัย พลเอกเปรม ติณสูลานนท์ อรอนงค์ น้อยวงศ์ เขียน https://www.bloggang.com/m/viewdiary.php?id=skyman&month=12-2006&date=14&group=2&gblog=5